પ્રખ્યાત અને કઈક અંશે વિવાદાસ્પદ ઉર્દુ લેખક મંટોએ લખેલી થોડીક વાર્તાઓ જેમાં ‘ટોબા ટેક્સિંહ, ‘ઠંડા ગોસ્ત’, ‘બૂ’ વગેરે સામેલ છે તેનો શરીફા વીજળીવાળાએ અદભુત અનુવાદ કરેલો છે. ભારત પાકિસ્તાન ભાગલા, સમાજમાં ન સ્વીકારાયેલી વ્યક્તિઓ વગેરેને કેન્દ્રમાં રાખીને લખાયેલી વાર્તાઓ જેમાંની ઘણી વાતો અત્યારે પણ પ્રસ્તુત છે. તે વખતે વિદ્રોહી બનેલી આ વાર્તાઓ અત્યારે પણ જો લખાઈ હોત તો પણ વિદ્રોહી જ લેખાત.